cyanic-selkie/wikianc huggingface dataset:
ইসাবেল মেয়ার
জীবনের প্রথমার্ধ
ইসাবেল মেয়ার ১৮৮৫ সালের ৭ই ফেব্রুয়ারি ডোমিনিকান প্রজাতন্ত্রের মন্টে ক্রিস্টি প্রদেশের একটি ধনী ভূমি মালিক পরিবারে জন্মগ্রহণ করেন। তার বাবা-মা ছিলেন এমিলিও মেয়ার ও ভার্জিনিয়া রদ্রিগেজ। তিনি কুরাওয়ের ওয়েলগেলগেন বিদ্যালয়ে পড়াশোনা করেছিলেন। তিনি ১৯৯০ সালে মন্টে ক্রিস্টিতে কার্নিভালের রানীর মুকুট পরেন। তিনি ম্যানুয়েল তাভারেজ রামোসকে বিবাহ করেছিলেন এবং তাদের একটি সন্তান ছিল, কিন্তু ১৯১০-এর দশকের গোড়ার দিকে কারমেন ইসাবেল তাভারেজ মেয়ারের বিবাহবিচ্ছেদ হয়ে যায় এবং তিনি পুনরায় বিয়ে করেননি। তিনি ১৯২০-এর দশকে স্থানীয় "ক্লাব দে দামাস"-এর সভাপতি হয়ে নারীবাদী আন্দোলনের সাথে জড়িত হয়ে পড়েন। ১৯৩০-এর দশকের মধ্যে তিনি অ্যাকশন ফেমিনিস্তা ডোমিনিকান (এএফডি) -এর প্রতিষ্ঠাতা সদস্যা এবং যৌথ সমাবেশ ও অনুষ্ঠানে সক্রিয় অংশগ্রহণকারী হিসেবে নারীর অধিকারের জাতীয় আন্দোলনে জড়িত ছিলেন। তিনি রাফায়েল ট্রুজিলোর সাথে খুব ঘনিষ্ঠ হয়েছিলেন, যে নেতা তার জন্মস্থান উত্তর -পশ্চিম প্রদেশে বিশিষ্ট সামাজিক যোগাযোগের মাধ্যমে ১৯৩০-১৯৬১ সালের মধ্যে স্বৈরশাসক হয়ে ওঠেন।
রাজনৈতিক পেশা
রাফায়েল ট্রুজিলো ১৯৪২ সালে মহিলাদের ভোট প্রদানের পর, তিনি মায়ারকে তার প্রাদেশিক বাড়ির মন্টে ক্রিস্টির জন্য প্রথম সিনেটর মনোনীত করেছিলেন। তিনি পরবর্তীতে মন্টে ক্রিস্টি প্রদেশের এবং প্রতিবেশী (এবং আরো রাজনৈতিকভাবে গুরুত্বপূর্ণ) সান্তিয়াগো দে লস কাবালিরোসের গভর্নরের দায়িত্ব পালন করবেন। ১৯৪০-এর দশকের শেষের দিকে তিনি "ডোমিনিকানাইজেশন অফ দ্য বর্ডার" কমিটির প্রধান হয়েছিলেন এবং তিনি পরবর্তী এক দশক ধরে স্বৈরশাসক ও তার দল পার্টিডো ডোমিনিকানো-এর (ডোমিনিকান পার্টি বা ট্রুজিলোর প্রধান দল) প্রতি আনুগত্য প্রদর্শন করার জন্য কঠোর পরিশ্রম করেছিলেন।
নারায়ণদেব
নারায়ণদেব মধ্যযুগের মনসামঙ্গল কাব্যের একজন অত্যন্ত জনপ্রিয় কবি। তিনি তার যে সংক্ষিপ্ত আত্মপরিচয় দিয়েছেন তা থেকে জানা যায়, তার বৃদ্ধ পিতামহ উদ্ধারণদেব রাঢ়দেশ ত্যাগ করে পূর্ববঙ্গের বোরগ্রামে বসতি স্থাপন করেছিলেন। বোরগ্রাম কিশোরগঞ্জ জেলায় অবস্থিত। অনুমিত হয় তিনি চৈতন্যপূর্ববর্তী যুগে আবির্ভূত হয়েছিলেন। তার রচিত মনসামঙ্গল কাব্য আসামের ব্রহ্মপুত্র এবং সুরমা উপত্যকা, উভয় অঞ্চলেই ব্যাপক প্রচার লাভ করেছিল। এর ফলে অসমীয়া ভাষায় তার কাব্যটি আনুপূর্বিক পরিবর্তিত হয়ে গেছে। এমন কি কেউ কেউ তাকে অসমীয়া ভাষার আদি কবির মর্যাদা দিয়েছেন।
জন্ম ও বংশ পরিচয়
নারায়ণদেব তার বেশিরভাগ পুঁথিতে সংক্ষেপে আত্মজীবনীর উল্লেখ করেছেন। যদিও এক পুঁথি থেকে অন্য পুঁথির নানা বৈষম্য আছে তবুও মোটামুটি গ্রহণযোগ্য সিদ্ধান্ত অনুযায়ী বলা হয় তিনি রাঢ়দেশের এক কায়স্থ পরিবারে জন্মগ্রহণ করেন; তার পিতামহ উদ্ধারণদেব (উদ্ধবরাম) রাঢ়দেশ ত্যাগ করে ময়মনসিংহ জেলার কিশোরগঞ্জ মহকুমার অন্তর্গত বোরগ্রামে বসতি স্থাপন করেছিলেন। পিতার নাম নরসিংহ আর মাতা রুক্মিণী । কবিরা ছিলেন কায়স্থ এবং মৌদ্‌গল্য গোত্র। কবির জন্মস্থান নিয়ে এক সময় খুব বিতর্ক ছিল। ব্রহ্মপুত্রের তীরে অবস্থিত বোরগ্রাম বর্তমানে ময়মনসিংহ জেলার অন্তর্গত, কিন্তু কোনো একসময় শ্রীহট্টবাসীরা নারায়ণদেবকে শ্রীহট্টের অধিবাসী বলে দাবী করতেন। এর কারণ হিসাবে তারা পূর্বে বোরগ্রামের শ্রীহট্টের অন্তর্ভুক্তির কথা উল্লেখ করতেন। ১৩১৮ সনের রংপুর সাহিত্য-পরিষৎ পত্রিকায় সতীশচন্দ্র চক্রবর্তী অনেক তথ্য প্রমাণসহ কবিকে ময়মনসিংহবাসী হিসাবে প্রমাণ করতে তৎপর হন, কিন্তু এর পাল্টা হিসাবে শ্রীহট্টবাসী বিরজাকান্ত ঘোষ ১৩১৯ সনে রংপুর সাহিত্য-পরিষৎ পত্রিকায় নারায়ণদেবকে শ্রীহট্টের অধিবাসী হিসাবে প্রমাণ করার চেষ্টা করেন। ১৩২০ সনে 'সৌরভ' পত্রিকার মাঘ সংখ্যায় রমানাথ চক্রবর্তী সতীশচন্দ্রকে সমর্থন করেন। আবার অচ্যুতচরণ চৌধুরী 'শ্রীহট্টের ইতিবৃত্ত' শীর্ষক গ্রন্থে নারায়ণদেবকে আসামবাসী বলে দাবী করেছিলেন।
মনসামঙ্গলের কবি হিসাবে নারায়ণদেব
নারায়ণদেবের উপাধি ছিল 'সুকবি-বল্লভ'। তিনি মনসামঙ্গল কাব্যের সর্বশ্রেষ্ঠ কবি কিনা তা নিয়ে তর্ক-বিতর্কের অবকাশ থাকলেও একথা নিঃসন্দেহে বলা যায় যে তিনি বাংলা ও আসামের অন্যতম জনপ্রিয় কবি ছিলেন। তার কাব্যের সহজ শিল্পরস তাকে মধ্যযুগের অন্যতম প্রভাবশালী কবি হিসাবে প্রতিষ্ঠিত করেছে। নারায়ণদেবের বিশেষত্ব এইখানে যে তিনি কালিকাপুরাণ, শিবপুরাণ, কালিদাসের 'কুমারসম্ভব' প্রভৃতি সংস্কৃত গ্রন্থের দ্বারা প্রভাবিত হয়েও আপন প্রচেষ্টায় তার কাহিনিকে বিশাল রূপদান করেছিলেন ; এদিক থেকে তিনি মনসামঙ্গল কাব্যের অন্যান্য কবি যেমন বিজয়গুপ্ত, বিপ্রদাস পিপলাই কিংবা কেতকাদাস ক্ষেমানন্দের থেকে অনেকখানি এগিয়ে। নারায়ণদেব নামাঙ্কিত একাধিক পুঁথি পাওয়া গেছে । ১৬৯৫ খ্রিষ্টাব্দে লিখিত একখানি প্রাচীন পুঁথির আলোকচিত্র কলকাতা বিশ্ববিদ্যালয়ের পুঁথি বিভাগে রক্ষিত আছে। নারায়ণদেবের অনেক পুঁথিতে অন্য কবি বা গায়েনের ভণিতা আছে, কিন্তু মূল কাহিনির সাথে তার খুব ভিন্নতা নেই। তাই তার পুঁথিকে অনেকেই নির্ভরযোগ্য বলে গ্রহণ করে থাকেন। সমালোচক আশুতোষ ভট্টাচার্য  বলেছেন, --" নারায়ণ দেবের একটি প্রধান বৈশিষ্ট্য এই যে, তাঁহার কাব্যের পরিসমাপ্তির পরিকল্পনা চাঁদ সদাগরের চরিত্রের আনুপূর্বিক সামঞ্জস্য রক্ষায় সার্থক হইয়াছে। তিনিই চাঁদ সদাগরকে দিয়া বাম হস্তে মুখ না ফিরাইয়া একটি ফুল দিয়া পূজা করিয়াছেন, কিন্তু অন্যান্য কোনো কোনো কবি , এমনকি , বিজয়গুপ্তও তাঁহাকে দিয়া ঘটা করিয়া মনসার পূজা করাইয়া কাব্যের উপসংহার করিয়াছেন। এই দিক দিয়া নারায়ণ দেবের রচনায় কাব্যগুণ অধিক প্রকাশ পাইয়াছে বলিতে হইবে।" তাছাড়া নারায়ণ দেব যে প্রতিভাশালী কবি ছিলেন তার  বড় প্রমাণ সপ্তদশ শতকের কবি কেতকাদাস ক্ষেমানন্দ তার কাব্যের প্রারম্ভে নারায়ণ দেবের বন্দনা করেছেন এইভাবে-- <poem style="margin-left: 2em"> ব্যাস বাল্মীকি মুনি নারায়ণ তত্ত্ব জানি তোমাকে সেবিয়া হৈল কবি ।।
রমনদীপ সিং (ভারতীয় ক্রিকেটার)
রমনদীপ সিং (জন্ম ১৩ এপ্রিল ১৯৯৭) হলেন একজন ভারতীয় ক্রিকেটার। ২৯ জানুয়ারী ২০১৭ তারিখে ২০১৬-১৭ আন্তঃরাজ্য টোয়েন্টি-২০ টুর্নামেন্টে পাঞ্জাবের হয়ে তার টোয়েন্টি২০ অভিষেক হয় ২০১৯-২০ বিজয় হাজারে ট্রফিতে পাঞ্জাবের হয়ে ৫ অক্টোবর ২০১৯-এ তার লিস্ট এ অভিষেক হয়। ২০১৯-২০ রঞ্জি ট্রফিতে পাঞ্জাবের হয়ে ১২ ফেব্রুয়ারি ২০২০-এ প্রথম-শ্রেণীর ক্রিকেটে অভিষেক হয়। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ টুর্নামেন্টের নিলামে মুম্বাই ইন্ডিয়ান্স তাকে কিনেছিল।
আশিকুজ্জামান (বাংলাদেশি ক্রিকেটার)
আশিকুজ্জামান (জন্ম: ১৫ আগস্ট ১৯৯১) একজন বাংলাদেশী ক্রিকেটার । ২০ ডিসেম্বর ২০১৬ সালে তিনি ২০১৬-১৭ জাতীয় ক্রিকেট লিগে খুলনা বিভাগের হয়ে প্রথম শ্রেণির ক্রিকেটে আত্মপ্রকাশ করেন। অভিষেকের সময়, তিনি দ্বিতীয় ইনিংসে ৫৭ রানে ৬ উইকেট এবং ম্যাচে নয়টি উইকেট নিয়ে ম্যান অফ দ্য ম্যাচ পুরস্কার জিতেছেন।
তিনি ১৭ফেব্রুয়ারি ২০১৮ সালে ২০১৭-১৮ প্রিমিয়ার বিভাগ ক্রিকেট লিগে লিজেন্ডস অব রূপগঞ্জের হয়ে লিস্ট এ ক্রিকেটে স্থান অধিকার করেন।
মালিক ইবনে আনাস
ইমাম মালিক ইবনে আনাস ইবনে মালিক ইবনে আবি আমির আল-আসবাহি (مالك بن أنس) (জন্ম: ৭১১ খ্রিস্টাব্দ/ ৯৩ হিজরী - মৃত্যু: ৭৯৫ খ্রিস্টাব্দ/ ১৭৯ হিজরী) একজন বিখ্যাত হাদিস বিশারদ এবং ফিকহের অত্যন্ত সম্মানিত পণ্ডিতদের একজন ছিলেন। তিনি মুসলমানদের প্রধান চার ইমামের একজন। মালেকী মাযহাব তারই প্রণীত মূলনীতির উপর প্রতিষ্ঠিত। তার সংকলিত মুয়াত্তা বিখ্যাত এবং প্রাচীনতম হাদীসগ্রন্থ
বংশ
ইমাম মালিক (রহ.)-এর পূর্বপুরুষ ইয়েমেনের অধিবাসী ছিলেন। তার দাদা আবু আমের দ্বিতীয় হিজরীতে (৬২৩ খ্রিষ্টাব্দে) ইসলাম গ্রহণের পর সপরিবারে মদিনা চলে আসেন। পরবর্তীতে মদিনাতে ইমাম মালিক জন্মগ্রহণ করেন।ইমাম মালেক (রহ.)-এর বংশপরম্পরা ইয়েমেনের শাহি খানদান হুমাইরের শাখা ‘আসবাহ’-এর সঙ্গে যুক্ত হওয়ার কারণে তাকে আল-আসবাহী বলা হয়। এ মতকেই প্রখ্যাত ইসলামি ইতিহাসবিদ প্রাধান্য দিয়েছেন। তবে মুহাম্মদ বিন ইসহাক বলেন, ইমাম মালিক এবং তার পূর্বপুরুষ তায়ম গোত্রের মাওয়ালি ছিলেন।
শিক্ষা
শৈশবেই তিনি পুরো কুরআন শরিফ মুখস্থ করেন। এরপর তিনি মদিনার বিখ্যাত তাবেয়ী আবু সুহাইল নাফের কাছে হাদিস শিক্ষা করেন। এছাড়াও ইমাম মালেক তৎকালীন বহু বিখ্যাত ইসলামি ব্যক্তিত্বদের কাছে শিক্ষা গ্রহণ করেন। তাদের মাঝে অন্যতম হলো হিশাম বিন উরওয়া, জাফর সাদিক এবং ইবনে শিহাব যুহরী। এভাবে তিনি বহু শায়খের সান্নিধ্য গ্রহণ করেন।
কর্ম
হায়াতে ইমাম মালিক–এ সুলাইমান নদভীর বর্ণনা মতে ইমাম মালিকের নিম্নবর্ণিত রচনার উল্লেখ পাওয়া যায়।যথা:
কুরআন সম্পর্কে
যারা কুরআন কে আল্লাহর কালাম না বলে আল্লাহর সৃষ্টি বলতো ইমাম মালিক(রহ.) তাদের যিনদীক বলতেন। আবূ নুআইম(রহ.) ইয়াহইয়া বিন রাবী‘ থেকে বর্ণনা করেছেন, তিনি বলেন,
ইমাম লালকাঈ(রহ.) এ কথা আবূ মুহাম্মাদ বিন ইয়াহ্ইয়া বিন খালাফের বরাতে মালেক থেকে উদ্ধৃত করেছেন। একই কথা তুলে ধরেছেন কাযী ইয়ায(রহ.) ও।
আল্লাহর সিফাত বা গুণাবলি
ইমাম মালিক(রহ.) আল্লাহর সিফাত সমূহের কোন রূপ তাবিল বা ভিন্নার্থ গ্রহণের পক্ষপাতি ছিলেন না।বরং আল্লাহর হাত,পা,মুখ এসবের হুবুহু অর্থই নিতেন।
ইমাম দারাকুতনী(রহ.) আল-ওয়ালীদ বিন মুসলিমের সনদে বর্ণনা করেছেন, তিনি বলেন,
অর্থাৎ যা আছে হুবুহু সেটাই বিশ্বাস করা লাগবে।আহলুস সুন্নাহ ওয়াল জামাআতের আকিদাহ এটাই।
ইবনু আব্দিল বার্র (রহ.) বলেন,
অর্থাৎ ইমাম মালিক(রহ.) এর মত হচ্ছে আল্লাহকে বান্দারা কিয়ামতের দিন দেখতে পাবে।
আল্লাহর অবস্থান
ইমাম মালিক(রহ.) এর আকিদাহ হচ্ছে আল্লাহ আরশের উপর সমুন্নত আর এ বিষয়ে বিশ্বাস করা ওয়াজিব।আল্লাহর সমুন্নত হওয়ার ধরণ সম্পর্কে প্রশ্ন করা ব্যাতিরেকেই এ বিষয়ে বিশ্বাস করতে হবে।
আবূ নুআইম(রহ.) জাফর ইবনে আব্দুল্লাহ থেকে বর্ণনা করেছেন, তিনি বলেন,
এই ঘটনা আস-সাবূনী(রহ.) জাফর বিন আব্দল্লাহর সনদে মালিক থেকে বর্ণনা করেছেন। ইবনু আব্দিল বার্র(রহ.) আব্দুল্লাহ বিন নাফে‘র সনদে মালিক থেকে বর্ণনা করেছেন। ইমাম বায়হাকী(রহ.) আব্দুল্লাহ বিন ওয়াহহাবের সনদে মালিক থেকে বর্ণনা করেছেন।
সনদ পর্যালোচনাঃ
এই বর্ণনাটি বিশুদ্ধতার সাথে সাথে স্পষ্টও।যা ইমাম মালিক(রহ.) এর আকিদাহ কে পুরপুরি ব্যাখ্যা করতে সমর্থ।
ইমাম আবু দাউদ(রহ.) আব্দুল্লাহ বিন নাফে‘ থেকে বর্ণনা করেছেন, তিনি বলেন, ইমাম মালিক বলেছেন,
মৃত্যু
ইমাম মালিক ১৭৯ হিজরীর রবিউল আউয়াল মাসে (৭৯৫ খ্রিস্টাব্দে) ৮৪ বছর বয়সে মদিনাতে মৃত্যুবরণ করেন। মৃত্যুর পর তাকে মসজিদে নববীর পাশে জান্নাতুল বাকি কবরস্তানে দাফন করা হয়।
কার্তিক গুম্মাকোন্ডা
কার্তিক গুম্মাকোন্ডা (জন্ম: ২১ সেপ্টেম্বর ১৯৯২) হলেন একজন ভারতীয় অভিনেতা যিনি প্রধানত তেলুগু চলচ্চিত্রে অভিনয় করেন। তিনি ২০১৭ সালের চলচ্চিত্র "প্রেমতো মী কার্তিক"-এর মাধ্যমে অভিনয় জীবন শুরু করেন এবং ২০১৮ সালের রোমান্টিক অ্যাকশন চলচ্চিত্র আরএক্স ১০০-এ তার অভিনয়ের জন্য তিনি খ্যাতি পান।
এরপর তিনি হিপ্পি, গুনা ৩৬৯, নানি'স গ্যাং লিডার ''এবং ভালিমাই-এর মতো চলচ্চিত্রে অভিনয় করেন।
প্রারম্ভিক এবং ব্যক্তিগত জীবন
কার্তিক গুম্মাকোন্ডা হায়দ্রাবাদে জন্মগ্রহণ করেন। তার বাবা-মা বনস্থলীপুরমের পাড়ায় একটি স্কুলের মালিক। ওয়ারঙ্গলের ন্যাশনাল ইনস্টিটিউট অফ টেকনোলজি থেকে স্নাতক লাভের পর, কার্তিক চলচ্চিত্রে অভিনয় করবেন বলে মনস্থির করেন।
২০২১ সালের আগস্টে, গুম্মাকোন্ডা তার কলেজের বান্ধবী লোহিতা রেড্ডির সাথে আংটি বদল করেন।
কোফতা
কোফতা , কুফতা বা কোপতা মাংসের কিমা দ্বারা তৈরী করা খাবার যা দক্ষিণ এশিয়া, মধ্য প্রাচ্যে, বলকান ও মধ্য এশিয়ায় জনপ্রিয়। সাধারণত গরুর মাংস, মুরগির মাংস, ভেড়ার মাংস বা শুয়োরের মাংস দিয়ে কোফতা তৈরি করা হয়— সঙ্গে মশলা ব্যবহার করা হয়। দক্ষিণ এশিয়া ও মধ্যপ্রাচ্যের কোফতা সাধারণত তৈরি হয় ভেড়ার মাংস, গরুর মাংস ও মুরগীর মাংস দিয়ে।  গ্রিক সাইপ্রাস এবং বলকান অঞ্চলে ব্যবহার হয় শুয়োরের মাংস, গরুর মাংস, ভেড়ার মাংস বা তিনটির মিশ্রণ। ভারতে  নিরামিষ কোফতা তৈরির চল আছে এবং এতে ব্যবহৃত হয়  আলু, লাউ, পনির, কলা।
বৈচিত্র
মাংস প্রায়শই অন্যান্য উপকরণ যেমন চাল, শাক সবজি, ডিম ইত্যাদির সাথে মেশানো হয় মসৃণ পেস্ট পেতে। এরপর একে গ্রিল, ভাজা, সিদ্ধ সব কিছু করা যায় এবং মশলাযুক্ত সসের সাথে পরিবেশন করা হয়। অনেক সময় লাল মাংসের বদলে মাছ বা শাক সবজি দিয়ে কোফতা তৈরি করা হয়। মিশরে চিংড়ি দিয়ে কড়া ভাজা কোফতা তৈরি হয়। অঞ্চলভেদে উত্তর আফ্রিকা, ভূমধ্যসাগর, বলকান অঞ্চল এবং ভারতে বিভিন্ন রকমের কোফতা তৈরি হয়।২০০৫ সালে বেসরকারি খাদ্য কোম্পানির জরীপে জানা যায় তুরষ্কে ২৯১ ধরনের কোফতা তৈরি হয়।
নামকরণ
কোফতা শব্দটি এসেছেশাস্ত্রীয় ফার্সি kōfta (کوفته) যার ক্রিয়া কোফতান (کوفتن) অর্থ পেষা। কোফতা তৈরীতে মাংসের বল তৈরী ককরতে মাংস চটকে নেওয়া হয়। সেজন্যেই এমন নাম।
জন ব্যুও ডানলপ
জন ব্যুও ডানলপ (ফেব্রুয়ারি ৫ ১৮৪০ - অক্টোবর ২৩ ১৯২১) একজন স্কটল্যান্ডীয় উদ্ভাবক। তিনি ডানলপ নিওমেটিক টায়ার কোম্পানি নামে একটি রাবার কম্পানির প্রতিষ্ঠাতা যা তার নাম বহন করছে। তিনি বায়বীয় টায়ারের উদ্ভাবক।
ডানলপ ১৮৪০ সালের ৫ ফেব্রুয়ারি স্কটল্যান্ডের ড্রেগহর্নে জন্মগ্রহণ করেন। তিনি এডিনবরা বিশ্ববিদ্যালয় থেকে পশুচিকিৎসাবিদ্যায় পড়াশোনা করেন। তিনি আয়্যারল্যান্ডের ডাউন প্যাট্রিকে ভাইকে সঙ্গে নিয়ে ডাউনি ভেটেরিনারি ক্লিনিকও প্রতিষ্ঠা করেন। ১৮৮৭ সালে তিনি বায়বীয় টায়ারের স্বত্ব লাভ করেন। উত্তর আয়্যারল্যান্ডের মুদ্রায় তার নাম মুদ্রিত রয়েছে। ১৯২১ সালের ২৩ অক্টোবর আয়্যারল্যান্ডে মৃত্যুবরণ করেন।
নিবেদিতা তিওয়ারী
নিবেদিতা তিওয়ারী (জন্ম: ২৪শে নভেম্বর ১৯৮৫) হলেন একজন ভারতীয় অভিনেত্রী, যিনি জি টিভিতে প্রচারিত জনপ্রিয় টেলিভিশন ধারাবাহিক ভাগোওয়ালী - বাঁটে আপনি তকদীর-এ রুনঝুন এবং অ্যান্ডটিভিতে প্রচারিত টেলিভিশন ধারাবাহিক গঙ্গা-এ সুপ্রিয়ার চরিত্রে অভিনয়ের মাধ্যমে বেশ জনপ্রিয়তা অর্জন করেছেন।
প্রারম্ভিক জীবন
নিবেদিতা তিওয়ারী ১৯৮৫ সালের ২৪শে নভেম্বর তারিখে ভারতের উত্তর প্রদেশের অযোধ্যাতে জন্মগ্রহণ করেছেন এবং সেখানেই তাঁর শৈশব অতিবাহিত করেছেন। তিনি অযোধ্যার জেবি একাডেমি থেকে স্কুল জীবনের পড়াশোনা সম্পন্ন করেছেন এবং পরবর্তীতে তিনি দিল্লি বিশ্ববিদ্যালয়ে পড়াশোনা করেছেন; যেখানে তিনি ইংরেজি সাহিত্য বিভাগ হতে স্নাতক সম্পন্ন করেছেন।
সাথী (২০০২-এর চলচ্চিত্র)
সাথী ২০০২ সালে মুক্তি পাওয়া ভারতীয় বাংলা চলচ্চিত্র। যার পরিচালক হরনাথ চক্রবর্তী ও প্রযোজক শ্রী ভেঙ্কটেশ ফিল্মস। প্রধান ভূমিকায় অভিনয় করেছেন জিৎ এবং প্রিয়াঙ্কা ত্রিবেদী আর গুরুত্বপূর্ণ চরিত্রে অভিনয় করেছেন রঞ্জিত মল্লিক এবং অনামিকা সাহা, রাজেশ শর্মা, কাঞ্চন মল্লিক এবং সুমিত্রা মুখোপাধ্যায়। এই ছবিটি দিয়ে জিৎ সিনেমা জগতে অভিষেক করেছিলেন। ছবিটি তামিল ছবি "থুল্লাদ মনামুম থুলুম" এর পুনর্নিমাণ। এটি ২০০২ সালের ১৪ জুন মুক্তি পায় এবং সেই বছরের সর্বোচ্চ আয়কারী বাংলা চলচ্চিত্র হয়ে ওঠে।
অভিনেতা জিৎ এই চলচ্চিত্রের মাধ্যমে ক্যারিয়ারের একটি বড় সাফল্য অর্জন করেছিলেন। হরনাথ চক্রবর্তী ছবিটি পরিচালনার পাশাপাশি মনোতোষ চক্রবর্তীর সাথে চিত্রনাট্যও লিখেছেন। ভি. প্রভাকর সিনেমাটোগ্রাফি পরিচালনা করেন এবং সম্পাদনা শেষ করেন স্বপন গুহ । এসপি ভেঙ্কটেশ ছবিটির সঙ্গীত পরিচালনা করেছেন।
২০০২ সালের ১৪ জুন মুক্তি পাওয়ার পর, সাথী একটি বাণিজ্যিক এবং সমালোচনামূলকভাবে সফল উদ্যোগের আবির্ভাব ঘটে, অবশেষে বছরের সর্বোচ্চ আয়কারী বাংলা চলচ্চিত্রে পরিণত হয় এবং পরবর্তীকালে, বাংলা চলচ্চিত্রের সর্বোচ্চ আয়কারী চলচ্চিত্রগুলির মধ্যে একটি হয়ে ওঠে। জিৎ তার অভিনয়ের জন্য মূল্যায়ন পান এবং বিএফজিএ পুরস্কারে ভূষিত হন।
কাহিনি
বিজয় (জিৎ)এক প্রতিভাশালী সহ এক উচ্চাকাঙ্ক্ষী গায়ক, সে বর্ধমান জেলার একটি গ্রামে তার মা এবং ভাইয়ের সাথে থাকে। এক মিউজিকাল টাইকুনের ডাকে সে কলকাতায় আসে তবে শেষ পর্যন্ত তাঁর বাড়িতে পৌঁছে বিজয় তার পরামর্শদাতার মৃত দেখে হতবাক হয়ে যায়। সে মদ্যপ কেস্ষ্টদা (রঞ্জিত মল্লিক) এক ভালো মানুষের কাছে থাকতে শুরু করে। তারপর একদল সমবয়সীদের নিয়ে একটি বীমা সংস্থার জন্য কাজ শুরু করে। এর মধ্যে বিজয় সোনালীকে (প্রিয়াঙ্কা ত্রিবেদী) দেখে যে তাঁর ঠাকুমার সাথে একই এলাকায় থাকে। সোনালী বিজয়কে এক অদ্ভুত উপায়ে চিনতো। সে তাকে কখনও দেখেন নি, তবে বিজয় যখন গান করত, তখন সে অত্যন্ত আগ্রহে গান শুনত এবং তাঁর প্রশংসক যায়। কিন্তু বিজয় এবং সোনালী যখনই শারীরিকভাবে একে অপরের সাথে দেখা করে তখনই কোনও দুর্ঘটনা ঘটে এবং সোনালী বিজয়কে ভুল বুঝত। ফলে সোনালীর মনে বিজয়ের প্রতি আলাদা একটা ধারণা তৈরি হল। সে বুঝতে পারল না যে বিজয়ই তার প্রশংসিত একই ব্যক্তি যাকে সে ঘৃণা করে। এমন সময় একদিন বিজয় ঘটনাক্রমে সোনালিকে কলেজের সিঁড়ি থেকে ধাক্কা দেয় এবং সে পরে গিয়ে অন্ধ হয়ে যায়। বিজয় এই বিষয়টি জানতে পেরে খুবই লজ্জিত হয় এবং হতাশায় ভেঙ্গে পড়ে। তারপরে শুরু হয় তার ত্যাগ ও ভালবাসার পর্ব, সে সোনালী এবং তার ঠাকুমাকে আর্থিকভাবে সাহায্য করতে শুরু করে, এমনকি সে দুজনকে তার মেসে থাকবার জন্য নিয়ে আসে যখন তাদের বাড়িওয়ালা তারা আর ভারা দিতে পারছিল না। অবশেষে সোনালির চোখের চিকিত্সার জন্য প্রয়োজনীয় টাকার জন্য বিজয় তার মূল্যবান আংটি (তার মায়ের উপহার) বিক্রি করে। এমনকি তার মা মারা গেলেও এটিকে সবার কাছে গোপন রাখে এবং সোনালিকে চোখের সার্জনের কাছে নিয়ে যান। সেখানে তিনি জানতেঁ পারে যে এক জটিল অপারেশন করা হলে সোনালী তার দৃষ্টি ফিরে পেতে পারে। তার জন্য ৫০,০০০ টাকা লাগবে, বিজয় ঠিক করে সে তার একটা কিডনি বিক্রি করবে এবং তার লক্ষ্য নিয়ে গোপনে বিশাখাপত্তনমে যাত্রা শুরু করে। বিজয় নিজে কণ্ঠশিল্পী হওয়ার জন্য তার আবেগকে ত্যাগ করে এবং গায়ক হওয়ার স্বপ্ন পূরণ করতে গোপনে সোনালিকে সমর্থন করে, সোনালী তার রেকর্ডিং স্টুডিওতে প্রথম স্তরে সাফল্য অর্জন করে, বিজয় স্টেশনের প্ল্যাটফর্মে সন্ত্রাসী হিসাবে গ্রেপ্তার হয়। এইভাবে বিজয়ের অর্থ দিয়ে সোনালী আবার দৃষ্টিশক্তি ফিরে পেয়ে এবং একটি বিখ্যাত গায়িকা হয়ে ওঠে ওদিকে বিজয়ের পাঁচ বছরের সশ্রম কারাদন্ডে দণ্ডিত করা হয়। বিজয় তার সাজা শেষ করে যে দিন ফিরে আসে সেদিনেই সোনালী এক সংগীত অনুষ্ঠানে অংশ নিচ্ছিল। হাওড়া স্টেশন পৌঁছে বিজয় সোনালির বিশাল কাটআউট হোর্ডিংয়ের দেখতে পায়। সে ঘটনাস্থলে পৌঁছায় কিন্তু তিনি যখন সোনালির সাথে যোগাযোগ করার চেষ্টা করে এবং তাকে বোঝায় যে তাঁর বিজয়, তখন তাকে নিরাপত্তার দ্বারা নির্মমভাবে আঘাত করা হয়। কেষ্টদা এবং বিজয়ের বন্ধু এসে পৌঁছায়। তারা সোনালীকে পুরো সত্য ঘটনাটা ব্যাখ্যা করে। সোনালী বুঝতে পারে যে সব সময় যাকে অবহেলা করেছে সেই তার দীর্ঘদিনের হারিয়ে যাওয়া ভালবাসা। উচ্ছ্বসিত জনতার মাঝে তারা আবার মিলিত হয়।
সঙ্গীত
সব গানের কথা লিখেছেন গৌতম সুস্মিত এবং সমস্ত সঙ্গীত এসপি ভেঙ্কটেশের দ্বারা গঠিত।
মুক্তি
চলচ্চিত্রটি ২০০২ সালের ১৪ জুন প্রেক্ষাগৃহে মুক্তি পায়।
ফিলিস্তিনি সঙ্গীত
ফিলিস্তিনি সঙ্গীত হলো আরব সঙ্গীতের অনেকগুলো উপশাখার মধ্যে একটি। আরব সঙ্গীতের সাথে অনেক মিল থাকলেও, সঙ্গীতের ধারায় এবং বাদ্যযন্ত্রগত দিক থেকে কিছু আলাদা দিক রয়েছে, যেগুলো ফিলিস্তিনিয় সঙ্গীতকে একটি স্বতন্ত্ররূপ এনে দিয়েছে।
১৯৪৮ পূর্ববর্তী সময়
বর্তমান ফিলিস্তিনের যে অংশগুলো উভয় ইসরায়েল ও ফিলিস্তিন দ্বারা নিয়ন্ত্রিত, সে ভূখন্ডে বহুবিধ জাতিগত গোষ্ঠী ও ধর্মীয় সম্প্রদায়গুলোর মধ্যে অনেক প্রাচীনকাল থেকে সাংস্কৃতিক বৈচিত্রতা অব্যাহত ছিল। মেন্ডেটরি আরব ফিলিস্তিনি (তথা আরব মুসলিম, আরব খৃষ্টান, দ্রুজ সম্প্রদায় এবং বেদুঈন), ইহুদি, সামারিতান, সিরকাসিয়ান, আর্মেনিয়ান, ডোম এবং অন্যান্য জাতিগোষ্ঠী মিলে ছিল প্রাচীন ফিলিস্তিনের জনবসতি। তাদের মধ্যে উল্লেখযোগ্য ছিলেন আউদ বাদক ওয়াসিফ জাওহারিয়েহ যিনি আউদ বাজানোর পাশাপাশি কবিতা রচনায়ও সুখ্যাতি পেয়েছিলেন।
লোক সঙ্গীত
বিংশ শতকের প্রথম দিকে ফিলিস্তিনি আরবরা শহর এবং গ্রামীণ এলাকাগুলোতে কৃষক আর নয়তো যাযাবর হিসেবে জীবনযাপন করতো। ফিলিস্তিনি লোক সঙ্গীতের বেশিরভাগ অবদানই কৃষকদের তাদের কর্মব্যস্ততার মাঝে বিনোদন হিসেবে তাদের কাজের বর্ণনা নিয়ে বৈচিত্রময় গান গাইতো। ভ্রমণ গল্পকথক এবং সঙ্গীতশিল্পী "জাজালিন" নানা ধরনের মহাকাব্য ও উপখ্যানের জন্য সমধিক পরিচিত ছিল। এছাড়া বিয়ের অনুষ্ঠান ছিল সঙ্গীতানুষ্ঠানের অন্যতম কেন্দ্রস্থল, যেখানে মহিলারা গানের তালে দলবদ্ধ হয়ে দাবকে নামক এক ধরনের জটিল নাচের আয়োজন করতো।
১৯৪৮ সালে ইসরায়েল রাষ্ট্র গঠিত হওয়ার পর বহু আরব-ফিলিস্তিনিরা তাদের ভিটে-মাটি হারিয়ে গাজা ভূখন্ডের পশ্চিম তীরে অবস্থিত শরণার্থী শিবিরে আশ্রয় গ্রহণে বাধ্য হয়। ১৯৪৮ পরবর্তী সময়ে আরব্য লোক সঙ্গীতে সবচেয়ে বেশি যারা জনপ্রিয় ছিল, তাদের মধ্যে উম্মে কুলসুম এবং সৈয়দ দারবিশ ছিল অন্যতম। নাজারেত আর হাইফা ছিল ফিলিস্তিনি লোক-সঙ্গীতের পূণ্যভূমি যেখানে কায়রো আর দামেস্ক ঘরানার লোক-সঙ্গীতগুলো বেশি রচিত হয়েছে। তবে ১৯৪৮ পরবর্তী ফিলিস্তিনিয় লোক-সঙ্গীতগুলোর একটু আলাদা ধাঁচে রচিত হতো যেখানে তাদের হৃত রাষ্ট্র ফিরে পাওয়ার এবং জাতীয়তাবোধ বেশি প্রাধান্য পেতো।
১৯৭০ এর দশকে "সাবরিন" এবং "আল আশেকিন" নামের এই দুজন সঙ্গীতশিল্পী বেশ আলোড়ন ফেলে দিয়েছিল। এছাড়াও ১৯৮৭ সালে প্রথম ইন্তিফাদার সময়ে "আল-ফুনাউন", "সুহাইল খাউরি" ও "জামিল আল-সায়িহ" , "সুহাইল খাউরি" ও "থায়ের বারঘাউতির" অনেক প্রতিভাবান গীতিকার নিজেদের প্রতিভার প্রকাশ ঘটিয়েছিলেন।
১৯৯০-এর দশকে ফিলিস্তিনিয় জাতীয় কর্তৃপক্ষ প্রতিষ্ঠার পর থেকে ফিলিস্তিনিদের সাংস্কৃতিক অভিব্যক্তি স্থিতিশীল হতে শুরু করে। বিবাহ উৎসবে যেসব সঙ্গীতদলগুলো যুদ্ধের কারণে হারিয়ে গিয়েছিলো, তারাও ৯০-এর দশকের পরে আবার পুনর্গঠিত হতে শুরু করে। ৯০-এর দশকের পরেই 'ইয়ুয়াদ ওয়াশেম', মোহসেন সুভি, 'আদেল সালামেহ', ঈসা বোউলোস, উইসাম জোবরান, 'সামির জোবরান' এবং 'বাসেল জায়েদ' এর মতো ফিলিস্তিনি গায়কেরা তাদের প্রতিভা প্রকাশ করার সুযোগ পায়।
ফিলিস্তিনি গানগুলোর একটা বড় অংশই বিয়ে এবং নৃত্য সঙ্গীতকে কেন্দ্র করে। বিবাহ উৎসব ফিলিস্তিনি সংস্কৃতিতে প্রভাব বিস্তার করায় বেশিরভাগ গানগুলোই বিয়ের উৎসবে গাওয়ার মাধ্যমে শতকের পর শতক ধরে আজও সাধারণ ফিলিস্তিনিদের হৃদয়ে স্থান করে আছে। আর বিয়ের মেহেদী অনুষ্ঠানেই মূলত এই ধরনের সঙ্গীতানুষ্ঠানের আয়োজন হয়ে থাকে।
হামাস শাসনামলে অবরুদ্ধ অবস্থা
২০০৫ সালে স্থানীয় পর্যায়ে নির্বাচনে হামাসের জয়লাভের পর থেকে ধর্মীয় মৌলবাদীদের রোষানলে ফিলিস্তিনের সাংস্কৃতিক কর্মকান্ডে গতিরোধ হয়।
২০০৫ সালে পশ্চিম তীরের শহর কালকিলিয়াতে হামাস নেতৃত্বাধীন পৌরসভা হারাম হওয়ার কারণ দেখিয়ে বহিরঙ্গন গান-বাজনা নিষিদ্ধ করে। উক্ত পৌরসভা এমনকি চিড়িয়াখানার বাইরেও গান-বাজনা নিষিদ্ধ করে এবং মুফতি আক্রামেহ সাবরি এই ফতোয়ার অনুমোদন দেয়। ফিলিস্তিনে জাতীয় কবি মাহমুদ দারউইশ এই ফতোয়ার বিরোধীতা করে করে বলেন -
"এসব আমাদের সমাজে তালেবানী-জাতীয় আচরণ যাতে বিপদের আশঙ্কা দেখছি।"
রামাল্লাহর ফিলিস্তিনি কলামিস্ট আব্দ আল-হামিদ তার উদ্বেগ প্রকাশ করে বলেন যে, এই ধরনের ধর্মীয় বলপ্রয়োগ ফিলিস্তিনি সঙ্গীত ও অন্যান্য শিল্পীদের দেশত্যাগে বাধ্য করবে এবং আরো উল্লেখ করে বলেন -
"আলজেরিয়ার ধর্মীয় মৌলবাদিরা তাদের দেশের প্রতিটি সাংস্কৃতিক প্রতীক, ভাষ্কর্য এবং বিরল শিল্পকলাসমূহ ধ্বংস করেছে, বুদ্ধিজীবী, শিল্পী, সাহিত্যিক, রিপোর্টার, ব্যালে নৃত্যশিল্পী এবং গায়কদের হত্যা করেছে - আমরা ফিলিস্তিনিরা কি আলজেরিয়ান এবং আফগানীদের ফেলে যাওয়া উদাহরণ অনুসণ করতে চলেছি?"
তানবী আজমী
তানবী আজমী (तन्वी आज़मी) একজন ভারতীয় চলচ্চিত্র ও টেলিভিশন অভিনেত্রী। তিনি প্যায়ারি বেহনা (১৯৮৫), আকেলে হাম আকেলে তুম (১৯৯৫), ও দুশমন (১৯৯৮) ছবিতে অভিনয় করে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন। তিনি বাজীরাও মস্তানী (২০১৫) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন।
জীবনী
তানবী আজমীর জন্মনাম সৌনহিতা খের। তার মাতা মারাঠি হিন্দি অভিনেত্রী ঊষা কিরণ এবং পিতা ডক্টর মনোহর খের। তার ভাই অদ্বৈত খের ও ভাতৃবধূ উত্তরা মহাত্রে খের ১৯৮২ সালের ফেমিনা মিস ইন্ডিয়া ওয়ার্ল্ড জয়ী এবং মিস ইন্ডিয়া প্রতিযোগিতায় প্রতিদ্বন্দ্বিতা করেন। তার ভাইঝি সৈয়ামি খের ২০১৬ সালের মিরজ্যা ছবির মাধ্যমে বলিউডে আগমন করেন।
আজমী চিত্রগ্রাহক বাবা আজমীর সাথে বিবাহবন্ধনে আবদ্ধ হন। এই দম্পতি তাদের গৃহপরিচারিকার দুই সন্তান মেঘনা ও বিরাজকে দত্তক নেন।
২০১৩-১৪ অ্যাশেজ সিরিজ
২০১৩-১৪ অ্যাশেজ সিরিজ (2013-14 Ashes series) ইংল্যান্ড ও অস্ট্রেলিয়ার মধ্যকার অনুষ্ঠিত টেস্ট ক্রিকেট সিরিজভূক্ত খেলা। সম্প্রচারসত্ত্বজনিত কারণে সিরিজটি কমনওয়েলথ ব্যাংক অ্যাশেজ সিরিজ নামে পরিচিতি পায়। গাব্বা, অ্যাডিলেড ওভাল, ওয়াকা গ্রাউন্ড, মেলবোর্ন ক্রিকেট গ্রাউন্ড এবং সিডনি ক্রিকেট গ্রাউন্ড - এ পাঁচটি মাঠে সিরিজের খেলাগুলো অনুষ্ঠিত হয়।
২০১৩-১৪ অ্যাশেজ সিরিজটি প্রথমবারের মতো পরপর অ্যাশেজ সিরিজ। পূর্বে বিশ্বকাপ ক্রিকেটের পূর্বে অনুষ্ঠিত হয়ে পরবর্তী বছর অনুষ্ঠিত হতো। অ্যাশেজ সিরিজের ইতিহাসে এটি সনাতনী ধারা ভেঙ্গে অনুষ্ঠিত হচ্ছে। পূর্বে দ্বি-বার্ষিকভিত্তিতে কিংবা ১৮ থেকে ৩০ মাসের ব্যবধানে পরের সিরিজ অনুষ্ঠিত হতো। কিন্তু ইংল্যান্ডে অনুষ্ঠিত ২০১৩ সালের অ্যাশেজ সিরিজ অনুষ্ঠানের মাত্র তিন মাস পরই এ সিরিজের আয়োজন করা হয়। ১৯৯৯ সালের ক্রিকেট বিশ্বকাপের সাথে সাংঘর্ষিক হবার কারণে পূর্ব মুহুর্তে অনুষ্ঠিত হয়েছিল। পরবর্তী অ্যাশেজ সিরিজটি ২০১৫ সালে অনুষ্ঠিত হবে ও স্বাভাবিক অবস্থায় ফিরে আসবে।
সাত বছর পর ১৭ ডিসেম্বর, ২০১৩ তারিখে পার্থে অনুষ্ঠিত ৩য় টেস্টে ১৫০ রানের ব্যবধানে জয়ের ফলে অস্ট্রেলিয়া প্রথমবারের মতো অ্যাশেজ ট্রফি করায়ত্ত্ব করে ও ৩-০ ব্যবধানে সিরিজে এগিয়ে যায়।
দলের সদস্য
২৩ সেপ্টেম্বর, ২০১৩ তারিখে ১৭ সদস্যবিশিষ্ট ইংল্যান্ড দলের নাম ঘোষণা করা হয়। আয়ারল্যান্ডের সাবেক আন্তর্জাতিক বোলার বয়েড র‌্যাঙ্কিন, নিউজিল্যান্ড বংশোদ্ভূত অল-রাউন্ডার বেন স্টোকস এবং জিম্বাবুয়ে বংশোদ্ভূত গ্যারি ব্যালেন্স ইংল্যান্ডের পক্ষে টেস্টে অংশগ্রহণ না করেও ডাক পান। এছাড়াও, উদ্বোধনী ব্যাটসম্যান মাইকেল কারবেরি, স্পিন বোলার মন্টি পানেসর এবং সিমার ক্রিস ট্রেমলেটকে অংশগ্রহণের জন্য ডাকা হয়। উদ্বোধনী ব্যাটসম্যান নিক কম্পটন, স্পিন বোলার জেমস ট্রেডওয়েল এবং সিমার গ্রাহাম অনিয়নকে বাদ দেয়া হয় যারা ডারহ্যামকে চ্যাম্পিয়নশীপে সহায়তা করেছিলেন। টিম ব্রেসনানের পিঠের আঘাতপ্রাপ্তি স্বত্ত্বেও অস্ট্রেলিয়া সফরের জন্য তাকে অন্তর্ভুক্ত করা হয়। দলের একমাত্র উইকেট-কিপার হিসেবে রয়েছেন ম্যাট প্রায়র। তার অনুপস্থিতিতে জনি বেয়ারস্টো সহায়তা করবেন।
১২ নভেম্বর, ২০১৩ তারিখে অস্ট্রেলিয়া দল প্রথম টেস্টের জন্য ১২ সদস্যের নাম ঘোষণা করে। তন্মধ্যে একদিনের আন্তর্জাতিকের অধিনায়ক জর্জ বেইলিকে অন্তর্ভুক্ত করা হয়, যিনি টেস্টে অভিষিক্ত হননি।
২৫ নভেম্বর, ২০১৩ তারিখে প্রথম টেস্ট শেষে জোনাথন ট্রট শারীরিক অসুস্থতাজনিত কারণে ইংল্যান্ডের উদ্দেশ্যে অস্ট্রেলিয়া ত্যাগ করেন।
২১ ডিসেম্বর, ২০১৩ তারিখে আকস্মিকভাবে গ্রেম সোয়ান আন্তর্জাতিক ক্রিকেট থেকে অবসরের ঘোষণা দেন। সোয়ানের অবসরের দুইদিন পর লেগ-স্পিনার স্কট বর্থউইক এবং অফ-স্পিনার জেমস ট্রেডওয়েলকে দলে অন্তর্ভুক্ত করার সিদ্ধান্ত নেয়া হয়। ± পরে যোগদান
বাদুল্লা
বাদুল্লা (সিংহলি: බදුල්ල, তামিল: பதுளை) শ্রীলঙ্কার নিম্ন-মধ্য পাহাড়ি অঞ্চলে অবস্থিত উভা প্রদেশের প্রধান শহর। এটি উভা প্রদেশ এবং বাদুল্লা জেলার রাজধানী শহর।
ভূগোল
বাম|থাম্ব|বাদুলু ওয়া বাদুল্লা ক্যান্ডির দক্ষিণ-পূর্বে অবস্থিত, প্রায় পুরোপুরিই বাদুলু ওয়া নদী দ্বারা বেষ্টিত ও চা বাগানে ঘেরা। সমুদ্রপৃষ্ঠ থেকে এর উচ্চতা প্রায় ৬৮০ মিটার (২২৩০ ফুট)। শহরটি নমুনকুলা পর্বতমালার (সমুদ্রপৃষ্ঠ থেকে সর্বোচ্চ শিখরের উচ্চতা ২,০১৬ মিটার (৬,৬১৪ ফুট)) ছায়ায় আবৃত। এটি ব্রিটিশ সাম্রাজ্যের অংশ হওয়ার পূর্বে ক্যান্ডির মূল রাজার অধীনে প্রাক-ঔপনিবেশিক সিংহলি স্থানীয় রাজকুমার (আঞ্চলিক রাজা) এর ঘাঁটি ছিল। পরবর্তীতে এটি ব্রিটিশ শাসকদের অন্যতম প্রাদেশিক প্রশাসনিক কেন্দ্র হয়ে ওঠে। শহরটি ব্রিটিশদের নির্মিত মধ্যদেশীয় রেলপথের টার্মিনাস হিসেবে, মূলত কলম্বোতে চা বাগানের পণ্য নেওয়ার জন্য তৈরী করা হয়েছিলো।
ইতিহাস এবং বর্তমান কাল
ক্রমবর্ধমান বাগান-ভিত্তিক অর্থনীতির অংশ হিসাবে ১৯ শতকের মাঝামাঝি সময়ে ব্রিটিশরা ক্যান্ডি এবং নুওয়ারা এলিয়া থেকে রাস্তা নির্মাণ করা অবধি বাদুল্লা একটি বিচ্ছিন্ন গ্রাম ছিল। বিংশ শতাব্দীর মধ্যে বাদুল্লা একটি আঞ্চলিক কেন্দ্র হিসাবে পরিণত হয় ও ব্রিটিশরা একে উভা ওয়েল্লাসা (বর্তমানে উভা প্রদেশ হিসেবে পরিচিত) এর রাজধানী হিসেবে প্রতিষ্ঠিত করে। বাদুল্লায় এখনো বাদুল্লা রেলওয়ে স্টেশন, সেন্ট মার্ক'স চার্চ সহ বেশ কিছু ব্রিটিশ ঔপনিবেশিক কালের ভবন বিদ্যমান রয়েছে। বাদুল্লা জেলা, শ্রীলঙ্কার চা উৎপাদনকারী জেলাগুলির মধ্যে অন্যতম এবং উৎপাদনের তালিকায় শুধুমাত্র নুওয়ারা এলিয়া জেলার পরেই দ্বিতীয় স্থানে রয়েছে।
শহরটির জনসংখ্যা স্বাধীনতার পর থেকে সমহারে বৃদ্ধি পেয়েছে, ১৯৪৬ সালে প্রায় ১৩,০০০ থেকে ১৯৭৭ সালে ৩৮,০০০ এবং ২০১১ সালে ৪৭,৫৮৭।
বদুল্লা একটি বহু-জাতীক শহর এবং এর কেন্দ্রস্থলে প্রাচীন মুথিয়াঙ্গন মন্দির অবস্থিত।
রাস্তা
বাদুল্লা শ্রীলঙ্কার কেন্দ্রীয় পর্বতের পূর্বাঞ্চলীয় ঢালের দিকে, কলম্বো থেকে প্রায় ২৩০ কিলোমিটার (১৪০ মাইল) দূরে অবস্থিত। কলম্বো, ক্যান্ডি এবং গালে থেকে বাদুল্লায় যাওয়ার বেশ কয়েকটি পথ রয়েছে। কলম্বো থেকে, এ৪ এবং এ১৬ দিয়ে রত্নাপুরা, বালাঙ্গোডা, হাপুতালে, বান্দারাওয়েলা এবং হালি এলা হয়ে বাদুল্লায় পৌছানো যায়, যাতে ৫-৬ ঘণ্টা সময় প্রয়োজন। ক্যান্ডি থেকে বাদুল্লা যাওয়ার দুইটি রাস্তা রয়েছে। বাদুল্লা যাওয়ার প্রত্যেকটি রাস্তাই দর্শনীয় এবং এতে দুর্দান্ত বৈচিত্র্যময় ভৌগোলিক দৃশ্য দেখতে পাওয়া যায়। বাদুল্লা এবং এর আশেপাশের এলাকা পর্যটকদের জন্য সুপারিশযোগ্য কেননা হরটন প্লেইন্স ন্যাশনাল পার্ক ও নাকলস্‌ মাউন্টেন রেঞ্জ এখান থেকে কয়েক ঘণ্টার দূরত্বে অবস্থিত।
রেল
বাদুল্লা রেলওয়ে স্টেশন শ্রীলঙ্কার মেইন লাইনের সর্বশেষ স্টেশন এবং কলম্বো ফোর্ট স্টেশন থেকে এর দূরত্ব ২৯২.৩ কিলোমিটার (১৮১.৬ মাইল)। রেল লাইনটি ব্রিটিশরা বাদুল্লা থেকে কলম্বোয় চা পরিবহনের উদ্দেশ্যে নির্মাণ করেছিলো।
'ব্রাস-স্পুংস বৌদ্ধবিহার
'ব্রাস-স্পুংস বৌদ্ধবিহার  মধ্য তিব্বতের লাসা বিভাগে অবস্থিত দ্গে-লুগ্স ধর্মসম্প্রদায়ের অন্যতম প্রধান বৌদ্ধবিহার। ফ্রেডি স্পেন্সার চ্যাপম্যানের মতে ১৯৩৬ খ্রিষ্টাব্দে তার তিব্বত ভ্রমণকালে এই বিহার ছিল বিশ্বের বৃহত্তম বৌদ্ধবিহার, যেখানে প্রায় ৭৭০০ থেকে ১০,০০০ ভিক্ষু বসবাস করতেন।
ইতিহাস
১৪১৬ খ্রিষ্টাব্দে ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স বৌদ্ধ ধর্মসম্প্রদায়ের প্রতিষ্ঠাতার শিষ্য 'জাম-দ্ব্যাংস-ছোস-র্জে-ব্ক্রা-শিস-দ্পাল-ল্দান 'ব্রাস-স্পুংস বৌদ্ধবিহার স্থাপন করেন। প্রথমে এই বিহারে একটি মাত্র ভবন ছিল, যেখানে একাধারে শিক্ষাদান ও বসবাস করা হত। পরবর্তীকালে ত্সোং-খা-পা-ব্লো-ব্জাং-গ্রাগ্স-পার অণুরোধে স্নে'উ-দ্পোন-নাম-ম্খা'-ব্জাং-পো  নামক মধ্য তিব্বতের একজন রাজনৈতিক নেতার পৃষ্ঠপোষকতায় উপাসনা ভবন, তন্ত্র সাধনা ভবন, ভিক্ষুদের বসবাসস্থল প্রভৃতি নির্মিত হয়। ১৯৫৯ খ্রিষ্টাব্দ পর্যন্ত এই বৌদ্ধবিহার সমৃদ্ধির দিকে চললেও এই সময় চীন সরকারের তিব্বত আক্রমণের কারণে এই বিহার অনেকাংশে ক্ষতিগ্রস্ত হয়। অধিকাংশ ভিক্ষু ভারতে পালিয়ে যেতে বাধ্য হন এবং ১৯৭০ খ্রিষ্টাব্দে কর্ণাটক রাজ্যের মুন্ডগোদ অঞ্চলে এই বৌদ্ধবিহারের অণুকরণে নতুন করে বিহার স্থাপন করেন।
দলাই লামার সঙ্গে সম্পর্ক
দ্বিতীয় থেকে শুরু করে পঞ্চম দলাই লামা প্রত্যেকেই এই বৌদ্ধবিহারের প্রধানের পদে অধিষ্ঠিত ছিলেন। এমনকি এই বিহারের দ্গা'-ল্দান-ফো-ব্রাং নামক ভবন দলাই লামা উপাধিধারী ভিক্ষুদের স্থায়ী বাসস্থান ছিল। এই ভবন তৃতীয় দলাই লামা প্রতিষ্ঠা করেন। পঞ্চম দলাই লামা তিব্বতের রাজনৈতিক শাসনকর্তা হিসেবে উদিত হওয়ার পর থেকে দলাই লামারা এই ভবনে বসবাস করা বন্ধ করেন।
রমিজ উদ্দীন
শহীদ রমিজ উদ্দীন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
স্মৃতি সংরক্ষণ
রমিজ উদ্দীনের স্মৃতি সংরক্ষণ ও মুক্তিযুদ্ধে অসামান্য অবদান পালন করার জন্য ১৯৯৮ সালে বাংলাদেশ সেনাবাহিনীর তৎকালীন সেনা প্রধান জেনারেল মোস্তাফিজুর রহমান(বীর প্রতীক) রাজধানী ঢাকার ঢাকা ক্যান্টনমেন্টে তার নাম অনুসারে "শহীদ বীর বিক্রম রমিজ উদ্দিন ক্যান্টনমেন্ট কলেজ" স্থাপন করেন। অত্র কলেজটি "ক্যান্টনমেন্ট বোর্ড, ঢাকা" এর তত্ত্বাবধানে পরিচালিত হয়। কলেজটিতে বর্তমানে ১ম ও ২য় বর্ষে বিজ্ঞান, ব্যবসায় শিক্ষা এবং মানবিক বিভাগে মোট ২০০০ জন ছাত্র-ছাত্রী পড়াশোনা করছে।
জন্ম ও শিক্ষাজীবন
শহীদ রমিজ উদ্দীনের জন্ম হবিগঞ্জ জেলার শায়েস্তাগঞ্জ উপজেলার জগন্নাথপুর গ্রামে। তার বাবার নাম পানাউল্যাহ এবং মায়ের নাম হাজেরা খাতুন। তার স্ত্রীর নাম জোবেদা খাতুন। তার এক ছেলে।
কর্মজীবন
১৯৭১ সালে কৃষিকাজ করতেন রমিজ উদ্দীন। তবে তার মুজাহিদ ট্রেনিং নেওয়া ছিল। পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টের সঙ্গে তিনি সংযুক্ত ছিলেন। মুক্তিযুদ্ধ শুরু হলে যুদ্ধে যোগ দেন। তখন তার স্ত্রী সাত মাসের অন্তঃসত্ত্বা ছিলেন। মুক্তিযুদ্ধ শুরু হওয়ার বছর খানেক আগে তিনি বিয়ে করেন।
মুক্তিযুদ্ধে ভূমিকা
১৯৭১ সালের ১৬ মে হবিগঞ্জ জেলার চুনারুঘাট উপজেলার অন্তর্গত বালুমারা ফরেস্ট এলাকায় পাকিস্তান সেনাবাহিনীর ক্যাম্প স্থাপন করা হয়। হবিগঞ্জ শহরের নিয়ন্ত্রণ নেওয়ার পর ১ বা ২ মে শায়েস্তাগঞ্জের খোয়াই নদীর তীরে রেললাইনের পাশে একটি ক্যাম্প স্থাপন করার পরও বালুমারা ফরেস্ট অফিসসহ আশপাশের কিছু এলাকা মুক্তিযোদ্ধাদের দখলে ছিল। ফরেস্ট অফিসে ছিল মুক্তিযোদ্ধাদের এলাকা। এদিকে পাকিস্তানি সেনারা বালুমারা এলাকায় তখনো আক্রমণ না চালালেও মুক্ত এলাকার তথ্য সংগ্রহ শুরু করে। মুক্ত এলাকায় নিয়মিত চর পাঠাতে থাকে। পাকিস্তানিদের এক সহযোগীর নাম ছিল তমাই মহালদার। সে মুক্ত এলাকায় গোপনে এসে তথ্য সংগ্রহ করে পাকিস্তানিদের কাছে পৌঁছে দিত। মুক্তিযোদ্ধারা তাকে একদিন আটক করে এবং প্রাণদণ্ড দেয়। মুক্ত এলাকায় ছিলেন রমিজ উদ্দীনসহ ২২ জনের একদল মুক্তিযোদ্ধা। তারা ক্ষুদ্র ক্ষুদ্র দলে বিভক্ত হয়ে মুক্ত এলাকার সীমান্তে প্রতিরক্ষা অবস্থান নিয়ে থাকতেন। মুক্ত এলাকার সীমান্তে টহল দিচ্ছেন রমিজ উদ্দীনসহ তিন মুক্তিযোদ্ধা। হঠাৎ তাঁদের আক্রমণ করল একদল পাকিস্তানি সেনা। মুক্তিযোদ্ধারা দেখলেন, পাকিস্তানি সেনারা তাঁদের চারদিক থেকে ঘেরাও করছে। রমিজ উদ্দীন বিচলিত না হয়ে সাহসিকতার সঙ্গে পাকিস্তানি সেনাদের মোকাবিলা করতে থাকলেন। তার মাথায় তখন শুধু একটাই চিন্তা, সহযোদ্ধাদের বাঁচাতে হবে। কিন্তু বেশিক্ষণ লড়াই করতে পারলেন না। শত শত গুলি ছুটে আসছে তার দিকে। গুলিতে ঝাঁঝরা হয়ে গেল তার শরীর। সেদিন রমিজ উদ্দীন দুজন সহযোদ্ধাকে নিয়ে মুক্ত এলাকার যে স্থানে টহলে ছিলেন, সেই স্থান দিয়ে পাকিস্তানি সেনারা প্রবেশ করে তাঁদের ঘেরাও করে। আকস্মিক অ্যামবুশে পড়ে রমিজ উদ্দীনের দুই সহযোদ্ধা হতবিহ্বল হয়ে পড়েন। তারা পশ্চাদপসরণের চেষ্টা করতে থাকেন। কিন্তু রমিজ উদ্দীন বিচলিত না হয়ে পাকিস্তানি সেনাদের সঙ্গে লড়াই করতে থাকেন। তিনি একাই লড়াই করে দুই সহযোদ্ধা ও পেছনে মূল শিবিরে থাকা সহযোদ্ধাদের পশ্চাদপসরণ করার সুযোগ করে দেন। তার সাহসিকতা ও বীরত্বে রক্ষা পায় ২১ জন সহযোদ্ধার প্রাণ। কিন্তু তিনি পাকিস্তানি সেনাদের গুলিতে শহীদ হন।
কেউটে সাপ
পদ্ম গোখরা (বৈজ্ঞানিক নাম Naja kaouthia, ইংরেজিতে monocled cobra) হল গোখরা প্রজাতির একটি সাপ যা দক্ষিণ এবং দক্ষিণপূর্ব এশিয়া দেখা যায়। এটিকে আইইউসিএন কর্তৃক ন্যূনতম বিপদগ্রস্ত তালিকাভুক্ত করা হয়েছে। এ গোখরোর ফণার পিছনে গরুর ক্ষুরের মত দাগ থাকে যার থেকে বাংলা গোক্ষুর নামটি এসেছে। অন্যদিকে ইংরেজিতে মনোকলড অর্থ হল একচোখা। এ সাপটিকে মনোকলড বলার কারন হল এই সাপের ফণার পিছনে গোল দাগ থাকে যা দেখতে একচোখা চশমার মত লাগে তাই এর ইংরেজি নাম মনোকল্ড কোবরা। সকল গোখরা প্রজাতির সাপ উত্তেজিত হলে ফণা মেলে ধরে। সাপের ঘাড়ের লম্বা হাড় স্ফীত হয়ে ওঠে, তাতে চমৎকার ফণাটি বিস্তৃত হয়।
ইংরেজি কোবরার (Cobra) আক্ষরিক অর্থ হল গোখরা। প্রকৃত পক্ষে কোবরা হল নাজা নামক বিস্তৃত ও বৃহৎ সর্পগণ (Genus)। এই গণে (Genus) সকল প্রজাতির কোবরাকে অর্ন্তভুক্ত করা হয়। কোবরা ভারতীয় উপমহাদেশের বিভিন্ন দেশ ছাড়াও মিশর, আরব, দক্ষিণ আফ্রিকা, বার্মা, চীন ইত্যাদি দেশ ও অঞ্চলে দেখা যায়।
অনেকে ভুলবশত গোখরা বলতে শুধুমাত্র স্পেকটাকলড কোবরা বা মনোকল্ড কোবরাকে বুঝে থাকে। এটি আসলে একটি বৃহৎ সর্পগোষ্ঠির সাধারণ নাম।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
ব্যুৎপত্তি
কেউটে শব্দটি এসেছে সংস্কৃত শব্দ কালকূট থেকে।
শ্রেণীবিন্যাস
বৈজ্ঞানিক নাম নাজা কৌথিয়া ১৮৩১ সালে রেন লেসন প্রস্তাব করেছিলেন। তিনি মনোকলড কোবরাকে একটি সুন্দর সাপ হিসাবে বর্ণনা করেছিলেন যা খৈয়া গোখরা থেকে পৃথক। এর ১৮৮ ভেন্ট্রাল স্কেল এবং ৫৩ জোড়া শৈলাকার আঁশ বিন্যাস রয়েছে।
সেই থেকে বেশ কয়েকটি মনোকলড কোবরা বিভিন্ন বৈজ্ঞানিক নামে বর্ণিত হয়েছিল:
১৮৯৫ এবং ১৯১৩ এর মধ্যে দ্বিপদী নাজা ট্রিপুডিয়ানদের অধীনে বিভিন্ন জাতের মনোকলড কোবরা বর্ণিত হয়েছিল:
১৯৪০ সালে ম্যালকম আর্থার স্মিথ মনোকলড কোবরাকে ট্রাইনোমিয়াল নাজা নাজা কৌথিয়ার অধীনে স্পেকটাকলড কোবরার উপ-প্রজাতি হিসাবে শ্রেণীবদ্ধ করেন। ১৯৯০ এর দশকে পুনশ্রেণীকরণের সময়ে Naja kaouthia কে আলাদা করা হয় Naja siamensis প্রজাতি থেকে। নাজা সিয়ামেনসিস নামটি সাধারণভাবে পুরোনো শ্রেণীকরণ অনুযায়ী গবেষণায় ব্যবহৃত একটি কমন নাম ছিল।
বৈশিষ্ট্য
গোক্ষুর গোখরার ইংরেজি ও অক্ষরের মত ফণা রয়েছে যা প্রায় খইয়া বা খড়মপায়া গোখরার কাছাকাছি। ছোট সাপের রং স্থিত থাকে। গায়ে হলুদ, বাদামি, ছাই বা কাল ধরনের রংয়ের সাথে ক্রসব্যান্ড দেখা যায়। ফণার দুই ধারে নিচের দিকে কাল ছোপ দেখতে পাওয়া যায় এবং একটি বা দুটি ক্রস আকারের রেখা কালো ছোপের পেছন থেকে পেটের দিকে নামে। বয়সের সাথে সাথে সাপের গায়ের রং ফিকে হতে শুরু করে। এর দুটি সরু, লম্বা বিষ দাঁত আছে। সবচেয়ে বড় বিষ দাঁতের রেকর্ড হল । বিষদাঁতগুলো বিষছুঁড়ে মারার জন্য কিছুটা উপযুক্ত। পূর্ণ বয়স্ক গোক্ষুর গোখরা প্রায় হয়, লেজ সহ তা দাঁড়ায় প্রায় । আরো অনেক বড় প্রজাতি পাওয়া গেছে তবে তা খুব বিরল। পূর্ণ বয়স্ক হলে এরা লম্বায় প্রায়  হয়।
বিস্তৃতি ও আবাস
গোক্ষুর গোখরা পাওয়া যায় ভারত এর পশ্চিম থেকে চীন, ভিয়েতনাম এবং কম্বোডিয়াতে। মালয় দ্বীপপুঞ্জ, বাংলাদেশ, ভুটান, মিয়ানমার, লাওস, নেপাল ও থাইল্যান্ড এদের আদি নিবাস।
আচরণ
এরা নিশাচর। মানুষের বসতবাড়ির আশেপাশে, চাষের জমি, বনাঞ্চল বা ধানক্ষেতের আশেপাশের ইদুরের গর্তে থাকতে ভালবাসে। শিশু গোক্ষুর গোখরা উভচর প্রাণী আর বড়গুলো স্তন্যপায়ী প্রাণি, সাপ বা মাছ শিকার করে। যখন বিরক্ত হয় পালাতে পছন্দ করে। কিন্তু যদি তার কাছে কাউকে প্রাণ সংশয়কারী মনে হয় তাহলে ফণা তুলে জোরে হিস হিস শব্দ করে। আত্মরক্ষার্থে কামড়ও দিতে পারে।
বাস্তুসংস্থান
এগুলোকে গাছের গুঁড়ির গর্ত বা যেখানে ইঁদুর রয়েছে এমন স্থানে পাওয়া যায়।
কিছু কিছু গোক্ষুর গোখরার বিষ নিক্ষেপ করার ক্ষমতা রয়েছে।
আবদুল আহাদ (বুদ্ধিজীবী)
আবদুল আহাদ (জন্ম: ২২ নভেম্বর, ১৯২৩- মৃত্যু: মে, ১৯৭১) একজন স্বনামধন্য আইনজীবী ছিলেন। ১৯৫০ সালে বাংলাদেশে এসে অরডিগণাম অ্যান্ড কোম্পানি নামে একট ‘ল’ ফার্ম প্রতিষ্ঠা। ১৯৫২ সালে প্রতিষ্ঠিত এই প্রতিষ্ঠান উপমহাদেশের বৃহত্তম ও প্রাচীনতম।
জন্ম ও ছাত্রজীবন
আবদুল আহাদের জন্ম ১৯২৩ সালের ২২ নভেম্বর। তার বাবা মরহুম সৈয়দুর রহমান। তিনি কলকাতায় শিক্ষা লাভ করেন। ১৯৪২ সালে প্রেসিডেন্সি কলেজ থেকে ইতিহাসে অনার্সসহ বিএ পাস করেন। কলকাতা বিশ্ববিদ্যালয়ের অধীন আইন কলেজ থেকে ১৯৪৫ সালে ল ও কলকাতার ইনকরপোরেটেড ল সোসাইটি থেকে অ্যাটর্নি অ্যাট ল পরীক্ষায় উত্তীর্ণ হন। বাংলাদেশে আসার আগ পর্যন্ত তিনি কলকাতা হাইকোর্টে আইন ব্যবসা করেন। তিনি দুই কন্যার জনক ছিলেন।
কর্মজীবন
আবদুল আহাদের আদি নিবাস পশ্চিমবঙ্গের হুগলীতে। ১৯৫০ সালে এ দেশে আসেন তিনি। ১৯৫১ সালে হাইকোর্টে আইন পেশায় যোগদান করেন। তার সবচেয়ে বড় অবদান হচ্ছে অরডিগণাম অ্যান্ড কোম্পানি নামে একট ‘ল’ ফার্ম প্রতিষ্ঠা। ১৯৫২ সালে প্রতিষ্ঠিত এই প্রতিষ্ঠান উপমহাদেশের বৃহত্তম ও প্রাচীনতম। ঢাকা, চট্টগ্রাম ও খুলনায় এর শাখা ছিল। এ ছাড়া ১৯৬১-৬২ সালে পূর্ব পাকিস্তান বণিক সমিতির সভাপতি, ১৯৬২-৬৩ সালে পাকিস্তান বণিক সমিতির সভাপতি ও ১৯৬৫-৬৬ সালে ঢাকা ক্লাবের সভাপতি হিসেবে দায়িত্ব পালন করেন। ১৯৭০ সালে জেনেভায় অনুষ্ঠিত আন্তর্জাতিক শ্রম সংস্থার বার্ষিক বিশ্ব সম্মেলনে পূর্ব পাকিস্তানের বণিক ও মালিকদের পক্ষ থেকে প্রতিনিধি হিসেবে যোগদান করেন।
এ দেশের অধিকার আদায়ের আন্দোলনের সঙ্গেও তিনি সম্পৃক্ত ছিলেন। বঙ্গবন্ধুসহ বিভিন্ন রাজনৈতিক নেতার সঙ্গে ছিল তার ঘনিষ্ঠ যোগাযোগ। তার বড় ভাই প্রখ্যাত সাংবাদিক আবদুল ওয়াহেদের জ্যেষ্ঠ কন্যা সিদ্দিকা জামানের স্মৃতিচারণামূলক রচনা থেকে জানা যায়, পাকিস্তান সিভিল সার্ভিসের বাঙালি কর্মকর্তা সানাউল হক ও এ কে এম আহসান এবং কবি সিকান্দার আবু জাফর ও কথাসাহিত্যিক শওকত ওসমানের সান্নিধ্যে এসে তিনি শুধু বাঙালি সংস্কৃতিই নয়, এ দেশের রাজনীতির প্রতিও গভীরভাবে আগ্রহী হয়ে ওঠেন। বাংলাদেশের স্বাধিকার আদায়ের আন্দোলনে তিনি নানাভাবে ভূমিকা রেখেছেন। একাত্তরের উত্তাল দিনগুলোতেও বিভিন্ন কর্মসূচিতে আবদুল আহাদ নানাভাবে সহযোগিতা করেছেন।
মৃত্যু
১৯৭১ সালের ১৯ মে পাকিস্তান সেনাবাহিনী আইনজীবী আবদুল আহাদকে তার মতিঝিলের অরডিগণাম অ্যান্ড কোম্পানির অফিসে এসে দ্বিতীয় দফা ধরে নিয়ে যায়। এর আগে ১৪ মে তাকে একই অফিস থেকে পাকিস্তানিরা প্রথম আটক করেছিল। দুদিন আটক রেখে ছেড়ে দেয়। এ সময় তাকে ব্যাপক জিজ্ঞাসাবাদ করা হয়। নির্যাতনও করে। কিন্তু তার মুখ থেকে কোনো কথা বা তথ্য বের করতে পারেনি তারা। ছাড়া পাওয়ার পর চিকিৎসা নিয়ে আবার অফিস শুরু করেন তিনি।
দ্বিতীয় দফা আটকের পর মে মাসের শেষ ভাগে তাকে অন্য বন্দীদের থেকে আলাদা করে রাখা হয়েছিল। পরিবারের সদস্যরা তাকে ছাড়িয়ে নেওয়ার চেষ্টা করেন। মে মাসের শেষ সপ্তাহ পর্যন্ত তার খোঁজ পেলেও এরপর তার কোনো খোঁজ পাননি তারা। স্বাধীনতার পরও তারা বিভিন্ন স্থানে খোঁজ করেছেন। কোথাও তার খোঁজ পাওয়া যায়নি। এ কারণে তার শহীদ হওয়ার সঠিক তারিখ জানা যায়নি। তবে ধারণা করা হয়, ব্যাপক নির্যাতনের পর মে মাসের শেষ সপ্তাহেই তাকে হত্যা করা হয়।
তথ্যসূত্র
১। শহীদ বুদ্ধিজীবী কোষগ্রন্থ-(সম্পাদনা রশিদ হায়দার)
২। শহীদ বুদ্ধিজীবী স্মারক ডাকটিকিট (চতুর্থ পর্যায়) প্রকাশ উপলক্ষে প্রকাশিত স্মরণিকা (১৯৯৫)।
ফ্রি এবং ওপেন–সোর্স সফটওয়্যার প্যাকেজের তালিকা
এই নিবন্ধে ফ্রি এবং ওপেন সোর্স সফটওয়্যার প্যাকেজের একটি তালিকা প্রকাশ করা হয়েছে। ফ্রি সফটওয়্যার লাইসেন্স অথবা মুক্ত সোর্স লাইসেন্সে প্রকাশিত কম্পিউটার সফটওয়্যারসমূহ এখানে তালিকাভুক্ত করা হয়েছে, যা ফ্রি সফটওয়্যার নামে পরিচিত। ফ্রি সফটওয়্যার সংজ্ঞার শর্ত গুলি পূরণ করতে পারে এমন সফটওয়্যারসমূহ এই তালিকার ক্ষেত্রে বিশেষ উপযোগী, তবে গনু প্রকল্পের কিছু কাজ ওপেন সোর্স হিসাবে পরিচিত। মুক্ত সোর্স সফটওয়্যার এর দর্শন এবং ইতিহাস সম্পর্কে জানতে ফ্রি সফটওয়্যার আন্দোলন এবং মুক্ত সোর্স উদ্যোগ নিবন্ধগুলি দেখুন। প্রকৃতপক্ষে যে সকল সফটওয়্যার ফ্রি সফটওয়্যার সংজ্ঞার শর্ত সমূহ পূরণ করতে পারে সেগুলি একই সাথে মুক্ত সোর্স সংজ্ঞার শর্তসমূহও পূরণ করে থাকে এবং এটি বিপরীত ক্ষেত্রেও প্রযোজ্য। এমন খুব কম সংখ্যক সফটওয়্যার রয়েছে যেগুলি কেবলমাত্র একটির শর্ত পূরণ করে। এই তালিকায় এমন সকল সফটওয়্যারই তালিকাভুক্ত করা হয়েছে।
<!-- অ-অনুবাদককৃত লেখা লুকানো হল
উইকি সফটওয়্যার
How do I use it.
ওপেন সোর্স সফটওয়্যারের সিডি সংস্করণ
-->
পিরামালাই কাল্লার
পিরামালাই কাল্লার হল কাল্লারদের একটি উপজাতি এবং সেই হিসেবে তারা মুক্কুলাথর সম্প্রদায়ের একটি অংশ যেটি আবার মারাভার এবং আগমুদয়ার জাতিগুলিকেও অন্তর্ভুক্ত করে। তারা তামিলনাড়ুর সর্বাধিক অনগ্রসর শ্রেণী / ডিনোটিফাইড শ্রেণীর অন্তর্গত।
ইতিহাস
১৬৪৫, ১৬৫২, ১৬৫৫ এবং ১৬৫৬ তারিখের তাম্র ফলকের শিলালিপিগুলি পিরামালাই কাল্লার সম্পর্কে সবচেয়ে গুরুত্বপূর্ণ তথ্য সরবরাহ করেছে। এই অনুসারে, থিরুমলাই নায়কের আমলে, সম্প্রদায়ের সদস্যদের গ্রামের রক্ষক ("কাভালকার") হিসাবে নিযুক্ত করা হয়েছিল। কোন গ্রামের রক্ষণাবেক্ষণের জন্য দায়ী পিরামালাই কাল্লার গোষ্ঠীকে সেই গ্রামে যে কোনও চুরির জন্য ক্ষতিপূরণ দিতে হত।
পিরামালাই কাল্লারদের স্থানীয় সর্দারেরা, যেমন তিরুমাল পিন্না থেভার, পঞ্চায়েত সংগঠিত করে বিচারকের দায়িত্ব পালন করতেন। এটি ১৬৫৫ সালের শিলালিপিতে বর্ণিত হয়েছে।
তাদের বিচার বিভাগ ও শাসন-প্রণালীর আলাদা আলাদা ব্যবস্থা ছিল। তারা ব্রিটিশ শাসনে যোগ দিতে অস্বীকার করে। ১৭৬৭ সালে, মেলুরের কাছে প্রায় ৫০০০ কাল্লারকে ব্রিটিশ বাহিনী একদিনে হত্যা করেছিল কারণ তারা কর দিতে অস্বীকার করেছিল।
ব্রিটিশ শাসনের সূচনা এবং নায়ক রাজবংশের পতনের সাথে, পিরামালাই কাল্লাররা প্রহরী হিসাবে তাদের কাজ হারাতে শুরু করে। তারা ১৮০০ - ১৮০১ সালের দক্ষিণ ভারতীয় বিদ্রোহে অংশগ্রহণ করেছিল, যার ফলে মাদুরাই এবং পার্শ্ববর্তী অঞ্চলগুলি ব্রিটিশ শাসনের অধীনে আসে। বিদ্রোহী কাল্লাররা কর দিতে অস্বীকৃতি জানালে ব্রিটিশরা কাভালকার প্রথা বাতিল করে।
পিরামালাই কাল্লাররা দরিদ্র হতে শুরু করে এবং জমি চাষের উপর নির্ভরশীল হয়ে পড়ে, সেইসঙ্গে তারা ব্রিটিশদের প্রতি বিরোধিতা অব্যাহত রেখেছিল। তারা অপরাধী উপজাতি আইনের (সিটিএ) অধীনে একটি অপরাধী উপজাতি হিসাবে শ্রেণীবদ্ধ হয়েছে।
১৯২০ সালের ৩রা এপ্রিল তারিখে পেরুঙ্গামানল্লুর গ্রামে পিরামালাই কাল্লারদের একটি দল সিটিএ এর প্রতিবাদে ব্রিটিশদের বিরুদ্ধে যুদ্ধ করে। গ্রামের একটি স্মৃতিস্তম্ভে ১৬ জন বাসিন্দার নাম রয়েছে যারা ঘটনার সময় গুলিবিদ্ধ হয়ে মারা গিয়েছিল। সিটিএ আইনটি, যা মূলত ১৮৭১ সালে প্রবর্তিত হয়েছিল এবং তারপর ১৯১১ সালে সংশোধিত হয়েছিল, সেটি ১৯৪৮ সালে বাতিল করা হয়।
তথ্যসূত্র
টীকাউদ্ধৃতি
আশিকুজ্জামান (দ্ব্যর্থতা নিরসন)
আশিকুজ্জামান বলতে যাদেরকে বোঝানো হতে পারে;
ভারতে মৎস্য শিকার
মৎস্য, পশুপালন ও গবাদিপশু মন্ত্রণালয়ের মতে, ১৯৫০-১৯৫১ সালে মাছের উৎপাদন ৭.৫২ লক্ষ টন থেকে ২০১৮-২০১৯ সালে ১২৫.৯0 লক্ষ টন বেড়েছে, সতেরগুণ বেড়েছে। প্রতি বছর, ভারত ১০ জুলাই জাতীয় মাছ চাষি দিবস হিসাবে পালন করে। কেরালায় কুইলাণ্ডি বন্দরটি এশিয়ার বৃহত্তম ফিশিং হারবার। এটি দীর্ঘতম ব্রেকওয়াটার রয়েছে ।
ভারতের সামুদ্রিক উপকূলরেখা ৭৫১৬ কিলোমিটার (৪৬৭০  মাইল), ৩৮২৭ ধীবর  গ্রাম এবং ১৯১৪ টি পুরোদস্তুর ছোট ও বড় মৎস্য বন্দর ও কেন্দ্র আছে।  ভারতের মিষ্টি জলাশয় এর মধ্যে  ১৯৫,২০১ কিলোমিটার (১২১,৩০০ মাইল) নদী এবং খাল, ২.৯ মিলিয়ন হেক্টর ক্ষুদ্র ও প্রধান জলাশয়, ২.৪ মিলিয়ন হেক্টর পুকুর এবং হ্রদ এবং প্রায় ০.৮ মিলিয়ন হেক্টর বন্য সমতল জলাভূমি এবং জলাশয় নিয়ে গঠিত।
মানব ইতিহাসের একেবারে আদিকালেও মাছ মানুষের খাদ্য হিসেবে জনপ্রিয় ছিল। কৌটিল্যের অর্থশাস্ত্রে মাছ চাষের কথা জানা যায়।  কয়েক শতাব্দী ধরে, ভারতের ছোট পুকুরে মাছের সংস্কৃতির একটি প্রচলিত রীতি রয়েছে। মাছ ভারত ও বাংলাদেশের বাঙালিদের কাছে অতি প্রিয়। মাছ আর ভাত ছাড়া বাঙালির খাবার সম্পূর্ণ হয় না, তার তৃপ্তি মেটে না। অনাদিকাল থেকে মাছ এবং ভাতের উপর বাঙালিদের নির্ভরতার কারণে বাঙালিদের পরিচয় হয়েছে ‘মাছে ভাতে বাঙালি’।
আইন ও বিধি
জাতীয় আইনগুলির মধ্যে ব্রিটিশ আমলের ভারতীয় মৎস্য আইন, ১৮৯৭ এখনো প্রযোজ্য যা জলে বিষ প্রয়োগ করে এবং বিস্ফোরক ব্যবহার করে মাছ হত্যার জন্য শাস্তি দেয়এছাড়াও পরিবেশ সংরক্ষণ আইন ১৯৮৬, ভারতের মৎস্য ও জলজ শিল্পকে প্রভাবিত করে পরিবেশ সম্পর্কিত সমস্ত বিষয়, জল (দূষণ প্রতিরোধ ও নিয়ন্ত্রণ) আইন ১৯৭৪ এবং বন্যপ্রাণী সুরক্ষা আইন বিরল প্রজাতির মাছের মাছ ধরা রোধ করে।
ভারতের মৎস্য গবেষণা ও প্রশিক্ষণ সংস্থাগুলি কেন্দ্রীয় এবং রাজ্য সরকার দ্বারা সমর্থিত। প্রধান মৎস্য গবেষণা অধীনে অপারেটিং প্রতিষ্ঠান কৃষি গবেষণা ইন্ডিয়ান কাউন্সিল হয় ভারতের মৎস্য সার্ভে, কেন্দ্রীয় মেরিন ফিশারিজ রিসার্চ ইন্সটিটিউট এ কোচি, মৎস্য শিক্ষা সেন্ট্রাল ইনস্টিটিউট এ মুম্বাই, সেন্ট্রাল ইনল্যান্ড ফিশারিজ রিসার্চ ইন্সটিটিউট এ ব্যারাকপুর, পশ্চিমবঙ্গ, কলকাতার কেন্দ্রীয় ফিশারি কর্পোরেশন, বেঙ্গালুরুতে ফিশারিসের সেন্ট্রাল ইনস্টিটিউট ইনস্টিটিউট এবং কেরালার কোচিতে সেন্ট্রাল ইনস্টিটিউট অফ ফিশারি টেকনোলজি। এছাড়াও মুম্বাইয়ের সেন্ট্রাল ফিশারি এডুকেশন ইনস্টিটিউট মৎস্য প্রশিক্ষণ দেওয়া হয়, যাদের উত্তর প্রদেশের ব্যারাকপুর এবং তেলেঙ্গানার হায়দরাবাদে আনুষঙ্গিক প্রতিষ্ঠান রয়েছে।
কেইয়ো শিল্পাঞ্চল
কেইয়ো শিল্প এলাকা (京 葉 工業 地域 কেইয়ো কোগোও চিবা), কেইয়ো শিল্পকেন্দ্র, কেইয়ো শিল্প এলাকা বা কেইয়ো শিল্প বেল্ট নামেও পরিচিত, টোকিও বে'র উত্তর-পূর্বাঞ্চলীয় উপকূলে একটি শিল্পকেন্দ্র যা ৮ টি শহর জুড়ে গড়ে উঠেছে জাপানের চিবা প্রশাসনিক অঞ্চল বা চিবা প্রিফেকচারের মধ্যে। অঞ্চলটির উত্তর-পূর্বাঞ্চলে উরাতসুর পশ্চিমাঞ্চলের ফাত্তসু থেকে অঞ্চলটি দক্ষিণ-পূর্ব অঞ্চলে অবস্থিত। এই শিল্প এলাকা বা জোনের কোন রাজনৈতিক বা প্রশাসনিক অবস্থা নেই।
ব্যাকরণ
শিল্প জোনটির নাম দুটি কঞ্জী অক্ষর থেকে গঠিত। প্রথম, 京, "রাজধানী শহর" এবং টোকিও বোঝায়। দ্বিতীয়, 葉, যার অর্থ "পাতা", "চিব" তে দ্বিতীয় কঞ্জি এবং চিব প্রিফেকচারকে বোঝায় এবং যৌগটি টোকিও-চিব অঞ্চলকে বোঝায়।
ভূগোল
কেইয়ো ইন্ডাস্ট্রিয়াল জোন উত্তরপূর্বে ঊরয়াসু থেকে টোকিও উপসাগরের উপকূলে ছড়িয়ে পড়ে, ফানাবাশী, চিব সিটি, কিষেরাজু, কিমিৎসু, আইচিহারা, সডগৌরা এবং ফুতসু থেকে দক্ষিণ-পূর্ব পর্যন্ত শেষ হয়। অনেক ছোট নদী শিল্প অঞ্চলে খালি, এবং শিল্প সমর্থন জল একটি উৎস প্রদান। তারা এডো নদী, ইয়োরো নদী এবং কোইটি নদীর অন্তর্ভুক্ত।
ইতিহাস
শিল্পায়ন আগে কেইয়ো অঞ্চলের মূলত নরি সিউড সংগ্রহ, শেলফিশ শিল্প, মিশ্র ক্ষুদ্র মাছ ধরার এবং কৃষি গ্রাম এবং সমুদ্র সৈকত রিসোর্ট প্রধান শিল্প। টোকিও থেকে ইয়োকোহামার পশ্চিম প্রান্তে কেইহিন অঞ্চলের, প্রথম বিশ্বযুদ্ধের পর উন্নত করা হয়েছিল। ১৯২৬ সালে শাবার সময়ের শুরু থেকে জাপান প্রতিরক্ষা শিল্পের দ্রুত উন্নয়ন সঙ্গে, অবিলম্বে টোকিও এলাকা থেকে শিল্প বিকেন্দ্রীকরণের একটি পরিকল্পনা ১৯৩৫ সালে পরিকল্পনা করা হয়েছিল। দ্বিতীয় বিশ্বযুদ্ধের পর কেইও শিল্প অঞ্চলটি সম্পূর্ণরূপে প্রস্তুত ছিল। ২০ শতকের প্রথম দিকে জাপানের শিল্পায়নের অংশ হিসাবে টোকিও উপসাগরের  উপকূলীয় অঞ্চলে কিছু জমির উত্তোলন করা হয়েছিল। পুনঃপ্রতিষ্ঠিত ভূমি এলাকায় ঐতিহ্যবাহী মাছ ধরার এলাকায় প্রতিস্থাপিত এবং ছোট কারখানা সমর্থিত। ১৯৫৩ সালে চিবা সিটির কাওয়াসাকি স্টিলের নির্মাণকাজ নির্মাণ শিল্প জোনে ভারী শিল্পের অবকাঠামো নির্মাণে বড় আকারের নির্মাণের শুরু,  এবং অন্যান্য শিল্প শীঘ্রই অনুসরণ করে। ১৯৫০ এর দশকের শুরুতে কিয়োয়ো শিল্পকৌশল এলাকার গভীরতাপূর্ণ বন্দর নির্মাণ করা হয়েছিল। থার্মাল পাওয়ার জেনারেটরগুলি নির্মিত হয়েছিল,  এবং কিয়োয়ো অঞ্চলের সম্প্রসারণের জন্য সমুদ্র থেকে বিপুল সংখ্যক জমি পুনর্নির্মাণ করা হয়েছিল। ১৯৬০ এর দশকে কিয়োয়ো উল্লেখযোগ্যভাবে প্রসারিত হয়েছিল। কেইয়ো থেকে ১৯৭০ এর দশকে জাপানের মধ্যে সবচেয়ে বেশি ধাতু ও রাসায়নিক উৎপাদন ছিল
১৯৮৬–৮৭ বুন্দেসলিগা
১৯৮৬–৮৭ বুন্দেসলিগা পশ্চিম জার্মানির পেশাদার ফুটবল লীগের শীর্ষ স্তর বুন্দেসলিগার ২৪তম মৌসুম ছিল। এই মৌসুমটি ১৯৮৬ সালের ৮ই আগস্ট তারিখে শুরু হয়ে ১৯৮৭ সালের ১৭ই জুন তারিখে সম্পন্ন হয়েছিল। উরডিঙ্গেনের নরওয়েজীয় আক্রমণভাগের খেলোয়াড় আটলি এদভালদসন এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৮৫–৮৬ মৌসুমে ৪৯ পয়েন্ট অর্জন করে এই প্রতিযোগিতার ইতিহাসে ৮ম বারের মতো শিরোপা জয়লাভ করেছিল।
এই মৌসুমে ৫৩ পয়েন্ট অর্জন করে বায়ার্ন মিউনিখ ৯ম বারের মতো বুন্দেসলিগা এবং ১০ম বারের মতো জার্মান শিরোপা জয়লাভ করেছিল। বরুসিয়া মনশেনগ্লাডবাখের জার্মান আক্রমণভাগের খেলোয়াড় উভে রান ২৪ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুইটি ক্লাব ২. বুন্দেসলিগায় অবনমিত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাবটি ২. বুন্দেসলিগায় তৃতীয় স্থান অধিকারী ক্লাবের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, যেখানে বিজয়ী ক্লাব পরবর্তী মৌসুমে বুন্দেসলিগায় অংশগ্রহণের জন্য উত্তীর্ণ হয়েছিল।
দল
১৯৮৫–৮৬ মৌসুম শেষে জারব্রুকেন এবং হানোফার মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে হমবুর্গ এবং ব্লাউ-ভাইস বুন্দেসলিগায় উন্নীত হয়েছিল। পয়েন্ট তালিকায় তৃতীয় সর্বনিম্ন পয়েন্ট অর্জনকারী ক্লাব হিসেবে বরুসিয়া ডর্টমুন্ড ২. বুন্দেসলিগায় তৃতীয় স্থান অধিকারী ক্লাব ফর্টুনা কলনের বিরুদ্ধে দুই লেগের অবনমন/উন্নয়ন প্লে-অফে অংশগ্রহণ করেছিল, উক্ত প্লে-অফে জয়লাভ করে বরুসিয়া ডর্টমুন্ড বুন্দেসলিগার এই মৌসুমে অংশগ্রহণের জন্য উত্তীর্ণ হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
দ্য ট্রাম্প ডেন্টিস্টস (চলচ্চিত্র)
দ্যা ট্রাম্প ডেন্টিস্ট হল ‌১৯‌১৩ সালের একটি আমেরিকান সল্পদৈর্ঘ্য হাসির চলচ্চিত্র যেটা ইউনির্ভার্সাল ফিল্ম ম্যানুফ্যাকচারিং কোম্পানির জোকার নামের একটি নতুন প্রযোজনা প্রতিষ্ঠান প্রযোজনা করে। এটার পরিচালক ছিল এ্যালেন কার্টিস, চলচ্চিত্রটিতে অভিনয় করেছিলেন ম্যাক্স এ্যাসার, লি মরিস, এডি বোল্যান্ড জোসেফ সিঙ্গেলটন ও ববি ভার্নন। ছবিটি দুই জন ভবঘুরে টাইপ লোক ডাস্টি ও ওয়্যারি কে কেন্দ্র করে যারা একটি দন্তচিকিৎসালয় খোলে এবং অদক্ষ চিকিৎসক হয়েও তারা এটার মাধ্যমে ধনী হয়ে যায়। তারা চিমটার সাহাজ্যে লোকের দাঁত তুলত। দন্তচিকিৎসক হিসেবে অনেক রোজগার করার পর তারা আবার তাদের পুরোনো জীবনে ফিরে যায়। ছবিটি মুক্তি পায় অক্টোবর ২৯, ১৯১৩ সালে। এটা ছিলো জোকার প্রোডাকশনের দ্বিতীয় ছবি। কুরুচিপূর্ণ রসবোধের কারণে ছবিটি বেশ সমালোচিত হয়। ছবিটি মুক্তি পেলে গোটা যুক্তরাষ্ট্রে বেশ সাড়া পায়, তারপরও ছবিটিকে হারিয়ে যাওয়া (লস্ট ফিল্মের) এর তালিকায় ধরা হয়।